
Prekomorsko iseljavanje stanovništva iz Zagrebačke županije započelo je 1880-ih ponaj- 
prije kao posljedica teških gospodarskih prilika. Nemogućnost točnog statističkog praćenja 
iseljavanja odrazila se na korištenje često (međusobno) različitih statističkih izvora, a jedna 
od posljedica toga je prisutnost znatnih razlika u literaturi vezanih uz procjene broja iselje- 
nika. Kako bi se razumio proces i opseg iseljavanja stanovništva Zagrebačke županije u radu 
su analizom obuhvaćeni objavljeni statistički izvori u Statističkim godišnjacima, Izvješćima 
i popisima stanovništva od 1880. do 1910., te neobjavljeni statistički izvori iz Hrvatskog 
državnog arhiva. 

1. Uvod 


Iseljavanje stanovništva hrvatskih krajeva predstavlja značajan društveni fe- 
nomen austrougarskog razdoblja hrvatske povijesti, te označava početak procesa 
kontinuiranog iseljavanja s područja Hrvatske do najnovijeg vremena. U razdo- 
blju od 1880-ih do 1918. unutar tog procesa iseljavanja stanovništva hrvatskih 
područja, znatan dio njih dolazio je s prostora Zagrebačke županije. U radu će 
se nastojati utvrditi broj iseljenika i mjesta odakle su se oni najviše, ili najmanje 
iseljavali, te njihovu dobnu, spolnu i ekonomsku strukturu. Istraživanje će biti 
usmjereno na analizu iseljavanja stanovništva u prekomorske zemlje u kontek- 
stu odabranih demografskih izvora. Koristit će se objavljeni statistički izvori, ne- 
objavljeni statistički izvori iz Hrvatskog državnog arhiva i objavljena statistička 
građa (Izvješća o stanju javne uprave u Županiji Zagrebačkoj i Statistički godišnjak 
Kraljevina Hrvatske i Slavonije). 

2. Općenito o iseljavanju stanovništva s hrvatskih područja u prekomorske 
zemlje od 1880. do 1918. 


Iseljavanje stanovništva iz hrvatskih područja bilo je dio općeeuropskog emi- 
gracijskog procesa, za koji se procjenjuje da je u njemu od polovice 19. st. do 
otprilike drugog desetljeća 20. st. sudjelovalo nešto manje od 50 milijuna ljudi, 
što je ujedno iznosilo i nešto više od 12 posto ukupne europske populacije na 
prijelazu stoljeća." Tako je nepobitno da je u svim europskim zemljama istaknuti 
emigracijski val, bez presedana u dotadašnjoj povijesti, bio povezan s epohalnom 
promjenom političkih, društvenih, demografskih i ekonomskih struktura, uređe- 
nja i odnosa, koje najčešće označavamo pojmom “modernizacije", jednako je tako 
potrebno istaknuti i političke, društvene, demografske i ekonomske specifičnosti 
pojedinih područja, koje su utjecale na konkretne poticaje i razloge za masovno 
iseljavanje stanovništva, doprinosile njihovom ranijem ili kasnijem uključivanju 
u emigracijske tokove te određivale demografske i socijalne posljedice iseljavanih 
područja. Što se hrvatskih područja tiče, većina autora se slaže da je glavni poticaj 
iseljavanju stanovništva predstavljao slab ekonomski položaj seoskog stanovniš- 
tva, obilježen neracionalnim, tehnološki zastarjelim i nedovoljno produktivnim 
gospodarstvima, agrarnim krizama popraćenim čestim prirodnim nepogodama 
te znatnim poreznim opterećenjem.? Iako su prvi valovi iseljavanja započeli 1860- 
ih, i to uglavnom s područja Dalmacije i Hrvatskog primorja, početak procesa 
masovnog iseljavanja s kontinentalnog područja, koje je i u fokusu interesa našega 
rada, počinje 1880-ih godina. Prostor o kojemu govorimo područje je Kralje- 
vine Hrvatske i Slavonije, koje se upravo početkom 1880-ih, konačnim pripaja- 
njem Vojne krajine, oblikuje kao teritorijalna cjelina s određenim samoupravnim 
pravima unutar Ugarskoga kraljevstva, i dobiva obilježja političkog, upravnog, 
društvenog i gospodarskog entiteta, istovremeno bremenitog brojnim struktural- 
nim modernizacijskim problemima i slabostima. Uslijed demografskog pritiska, 
izazvanog početnim fazama modernog procesa demografske tranzicije te nazna- 
čenih slabosti ekonomske i socijalne strukture, dominantno oslonjenih na nera- 


, Massey, Douglas, S. 1988. ,,Economic Development and International Migration in 
Comparative Perspective" Population and Development Review, vol. 14, No. 3: 383 — 413. 

* Gross, Mirjana; Szabo, Agneza. 1992. Prema hrvatskome građanskom društvu: društveni razvoj 
u civilnoj Hrvatskoj i Slavoniji šezdesetih i sedamdesetih 19. st. Zagreb: Globus; Szabo, Agneza. 1992. 
“Iseljavanje pučanstva iz Banske Hrvatske u Sjevernu Ameriku i druge prekomorske zemlje između 
1901. i 1910. “ u: Susret svjetova (1492.-1992.): Hrvati i Amerike), ur. Zdravko Sančević. Zagreb: In- 
stitut za razvoj i međunarodne odnose,:181 - 189.; Antić, Ljubomir. 1992. Hrvati i Amerika. Zagreb: 
Hrvatska sveučilišna naklada, Institut za primijenjena društvena istraživanja Sveučilišta: 75 — 84.; 
Čizmić, Ivan. 1974.-1975. “O iseljavanju iz Hrvatske u razdoblju 1880 - 1914 Historijski zbornik, 
Zagreb, god. 23 - 24: 27 - 47.; Dizdar, Zdravko; Leček, Suzana. 2003. Zagrebačka županija. Zagreb: 
Zagrebačka županija: 46. 

zvijenu, rudimentarnu agrarnu proizvodnju, procjenjuje se da se u razdoblju od 
1890. do 1910. iselilo s prostora Banske Hrvatske više od 200 000 osoba.: U našem 
prilogu usredotočit ćemo se na iseljavanje iz Zagrebačke županije. 


3. Izvori o iseljavanju stanovništva Zagrebačke županije 


Kako bi se ustanovili razmjeri iseljavanja stanovništva Zagrebačke županije 
u razdoblju od druge polovice XIX. st. do 1918., potrebno je analizirati više vrsta 
statističkih izvora. I danas ostaju istraživački izazovni problemi u vezi s procesom 
iseljavanja iz hrvatskih krajeva, a važan razlog tome leži i u činjenici manjkavosti 
posve pouzdanih statističkih podataka o iseljavanju te u različitosti podataka koje 
nam posreduju različiti izvori. Problem se pokazuje već na onodobnoj legisla- 
tivnoj i upravnoj razini. Naime, državne vlasti u Austro-Ugarskoj nisu mnogo 
pozornosti posvećivale iseljeničkoj problematici, već su s nekoliko restriktivnih 
zakonskih odredbi nastojale regulirati (ograničiti) bavljenje emigrantskim poslo- 
vima i poticanje na iseljavanje, a glavni motiv bio im je spriječiti nekontrolirani 
odljev vojnih obveznika. Takav opći stav reflektirao se i na vlasti u Hrvatskoj i 
Slavoniji, koje su također početkom 20. st. donijele nekoliko odredbi kojima su 
nastojale ograničiti, a kasnije i spriječiti masovno iseljavanje stanovništva. Bio je, 
primjerice, osnovan i Iseljenički fond, ali nikada nije donesen sveobuhvatan za- 
kon o iseljavanju.“ Vlasti u Kraljevini Hrvatskoj i Slavoniji tek su potkraj 19. st. 
započele voditi statističko praćenje kretanja iseljavanja stanovništva. Svatko onaj 
koji se htio iseliti, privremeno ili trajno napustiti svoje zavičajno mjesto, nije bio 
obvezan svoj odlazak prijaviti vlastima, izuzev onih koji su trebali putne isprave. 
Neobveznost službene prijave iseljavanja činilo je time osnovnu prepreku za sta- 
tističko praćenje iseljeništva. Doduše, Milovan Zoričić, predstojnik Kraljevskog 
statističkog ureda u Zagrebu, prepoznao je u pripremi provođenja popisa stanov- 
ništva 1880. kako je potrebno popisivati “trajno i prelazno odsutne" stanovnike, 
ponajprije misleći na česte unutrašnje migracije stanovništva.“ No, već u pripremi 
za provođenje sljedećeg popisa iz 1890. Zoričić ističe kao problem popisivanje 
iseljenika u prekomorske zemlje. Tako navodi da “...dok si je on [narod, op.a.] prije 


* Szabo, Agneza. 1992. “Iseljavanje pučanstva iz Banske Hrvatske": 181 - 183; 186 ; 188 - 189.; 
Nejašmić, Ivica. 1990. , Iseljavanje iz Hrvatske u evropske i prekomorske zemlje od sredine 19. st. do 
1981. - pokušaj kvantifikacije", Migracijske teme, god. 6, br. 4: 511 - 526. 

* Čizmić, Ivan. 1998. Iseljavanje iz Hrvatske u Ameriku kao dio europskih migracijskih tijeko- 
va“, Društvena istraživanja, 7, 1 - 2 (33 - 34): 127 - 146; Čizmić, Ivan. 1974.-1975. “O iseljavanju iz 
Hrvatske u razdoblju 1880 - 19147: 41 — 46. 

* Lakatoš, Josip. 1914. Narodna statistika. Zagreb: Vlastita naklada: 63. 

* Zoričić, Milovan. 1880. Popis žiteljstva godine 1880. Zagreb. Tiskara “Narodnih Novinah': 14, 
20. 

zaslužbu ponajviše tražio drugdje u zemlji, kreće se on danas više negoli prije u 
daleke krajeve, u Ameriku i drugamo, gdje ima prilike radnji i gdje se ova dobro 
plaća, i to ne samo iz područja spomenutih županija [Ličko - krbavske županije i 
Modruško-riječke županije, op.a.] već takodjer iz susjednih im kotara (jastrebar- 
skog i karlovačkog) županije zagrebačke...,? 

Zbog toga je na području Ličko-krbavske županije, Modruško-riječke župa- 
nije i kotareva Jastrebarsko i Karlovac u Zagrebačkoj županiji provedeno posebno 
popisivanje svih “odsutnika“ Oni su morali ispunjavati posebne popisnice, na ko- 
jima su odgovarali na pitanja o trajanju, mjestu i vrsti posla u odsutnosti. Zoričić 
je bio svjestan kako neće biti moguće dobiti precizne podatke o svakom pojedi- 
nom “odsutniku*, ali je isto tako prepoznao začetke novog društvenog procesa i 
shvaćao je važnost njegova praćenja. Zoričićeva spoznaja o potrebi prilagođava- 
nja statističkih instrumenata praćenju sve intenzivnijeg i rasprostranjenijeg iselja- 
vanja stanovništva, korespondirala je i s interesom javnosti, koja je također prepo- 
znala taj novi društveni fenomen. Najuglednije i najnakladnije tiskovine počinju 
tako sredinom 1880-ih izvještavati o iseljavanju ljudi iz Zagrebačke županije, po- 
glavito iz jaskanskog i karlovačkog kraja. Ističu se pritom izrazito negativne po- 
sljedice na gospodarstveni i društveni život Hrvatske i Slavonije, gubitak seljaštva 
iseljavanjem, gubitak “najsigurnije podloge države i najjače njezine obrane“. No, 
donose novine vijesti i o iseljavanju ne samo siromašnijih seljaka nego i bogatijih 
posjednika, kao i ostalih slojeva stanovništva (obrtnika, radnika i dr.)."' 

Zoričić je prilikom objave podataka iz popisa 1890. istaknuo nemogućnost 
točnog određivanja opsega iseljavanja i doseljavanja, a pritom je podatke o ise- 
ljavanju stanovništva temeljio na procjeni između očekivanog (procijenjenog) 
prirasta stanovništva i stvarnog (“faktičnog“) popisanog njegovog broja. Osim 
toga, Zoričić je uslijed nepovoljnih gospodarskih prilika procijenio da će proces 
iseljavanja jačati, što se doista potvrdilo u Zagrebačkoj županiji, iz koje je sta- 
novništvo u znatnom broju iseljavalo u prekomorske zemlje. Da bi se dodatno 


" Zoričić, Milovan. 1890. Popis žiteljstva godine 1890. Zagreb. Tipografski zavod “Narodnih 
Novina": 18. 

Š Ibid: 19. 

* “U Ameriku!" Obzor, 16.VII.1886., br. 160: 3. 

'" “Iz podžupanije karlovačke putuju seljaci u Ameriku" Obzor, 12.111.1887., br. 58: 1 — 2; “Upra- 
va i izseljavanje“. Obzor, 9.IV.1891., br. 80: 1 — 2.; “Ode na narod u Ameriku* Obzor, 11.111.1901., br. 
58:1-2. 

" “Polazak u Ameriku", Obćinar, 14.VI1.1900., br. 28: 218 — 219.; Lang, Milan. 2009. Samobor: 
Narodni život i običaji. Samobor: Grad Samobor, Gradska knjižnica Samobor, Meridijani. (pretisak): 
407 — 408. 

"? Popis žiteljstva 1890. 1891. Zagreb: Kralj. zem. statistički ured: 6. 

regulirao rad Statističkog ureda u prikupljanju podataka o iseljavanju stanovniš- 
tva, 12. prosinca 1898. izdana je banska naredba o redovitom sabiranju podata- 
ka za statistiku iseljavanja i doseljavanja. Ovom naredbom propisano je, između 
ostalog, kako će od 1. siječnja 1899. na području Hrvatske i Slavonije općinska i 
gradska poglavarstva početi prikupljati statističke podatke o “izseljavanju i dose- 
ljavanju preko granica zemlje“.'* Zatim su propisane obveze i vremenski rokovi u 
kojem su lokalne (općinske, kotarske i gradske) vlasti obvezne godišnje voditi sta- 
tističko praćenje iseljeništva i podatke proslijediti Statističkom uredu u Zagrebu. !“ 
Ovom odredbom omogućeno je Statističkom uredu kontinuirano praćenje iselje- 
ništva. No, svi problemi u statističkom praćenju nisu bili riješeni. Zoričić je nasta- 
vio isticati poteškoće u statističkom praćenju iseljavanja!“, ustrajno pokušavajući 
usavršiti metodologiju kako bi zadovoljio zanimanje javnosti sve zainteresiranije 
za problem iseljavanja stanovništva.'“ Pri posljednjem popisu stanovništva prije 
Prvoga svjetskog rata Rudolf Signjar, Zoričićev nasljednik na mjestu ravnatelja 
Kr. zemaljskog statističkog ureda u Zagrebu, također je istakao nemogućnost pot- 
punog statističkog obuhvaćanja opsega iseljavanja, ali se uzdao da su prikupljeni 
statistički podaci dovoljno dobri kako bi posredovali bar približnu sliku o razmje- 
rima iseljavanja. 7 

Osim Statističkog ureda koji je kao službena institucija Zemaljske vlade pro- 
vodio statističko praćenje iseljeništva, razni uredi (predstavništva) parobrodar- 
skih poduzeća bilježili su putnike koje su prevozili u prekomorske zemlje." Takvi 
podaci često su objavljivani u novinama. No, njihov nedostatak činilo je nepreci- 
zno vođenje, tako da su iseljenici iz Hrvatske i Slavonije često iskazivani samo kao 
državljani Ugarske, ili Austro-Ugarske. Također, parobrodarska poduzeća bilježi- 
la su samo iseljenike koji su se legalno iseljavali, dok je znatan dio njih nastojao, i 


" Smrekar, Milan. 1902. Priručnik za političku upravnu službu u kraljevinah Hrvatskoj i Slavoniji, 
sv. III. Zagreb: Ignjat Granitz: 191 — 192.; Lakatoš, Josip. 1914. Narodna statistika: 63. 

'* Smrekar, Milan.1902. Priručnik za političku upravnu službu u kraljevinah Hrvatskoj i Slavo- 
niji: 192 - 197. 

"5 Zoričić, Milovan. 1900. “Porast žiteljstva poslije 1890." Viestnik kr. zemaljskog statističkog 
ureda u Zagrebu, knj. II: 100.. 

"S Zoričić, Milovan. 1900. “Naši izseljenici u sjedinj. državama američkim". Viestnik kr. zemalj- 
skog statističkog ureda u Zagrebu, knj. Il: 108.; Zoričić, Milovan. 1900. “Naši izseljenici u sjedinjenim 
državama američkim" Obćinar, 23.VI.1900., br. 25, 18: 194.; Popis žiteljstva od 31. prosinca 1900. u 
kraljevinama Hrvatskoj i Slavoniji. 1902. Zagreb: Kralj. zem. statistički ured: vi. 

" Popis žiteljstva od 31. prosinca 1910. u kraljevinama Hrvatskoj i Slavoniji. 1914. Zagreb: Kralj. 
zem. statistički ured.: 64 — 65. 

!5 Lakatoš, Josip. 1914. Narodna statistika: 63. 

* Ibid: 63. 

dijelom uspijevao, ilegalno se iseliti (s tuđom putovnicom i sl.).! 

Iz navedenog se može primijetiti kako je statističko praćenje prekomorskog 
iseljavanja stanovništva iz Hrvatske i Slavonije započelo relativno kasno. Osim 
toga, nepostojanje jedinstvene (međunarodne) metodologije statističkog praće- 
nja iseljavanja dodatno je onemogućilo praćenje (i shvaćanje) ove problematike, 
što sve predstavlja teškoće u numeričkom određivanju opsega iseljavanja stanov- 
ništva Zagrebačke županije, kao i njegovih ključnih demografskih i socijalnih 
karakteristika. U ovome radu koristili smo se objavljenim publikacijama zagre- 
bačkog Kraljevskog statističkog ureda, kojima pripadaju posebne edicije s rezul- 
tatima pojedinih popisa stanovništva, kao i nezaobilazni Statistički godišnjak I i 
IL, u kojima su objavljeni podaci nastali “sabiranjem" podataka Statističkog ureda 
i pojedinih Odjela Zemaljske vlade, koji su radi svojih upravnih potreba vodili 
posebnu (iseljeničku) statistiku.?" Također, koristili smo se i izvornim arhivskim 
podacima popisa stanovništva, koje se čuvaju u fondu Republičkog zavoda za 
statistiku SRH, ali i Izvješćima o stanju javne uprave u Županiji zagrebačkoj, koja 
su u razdoblju 1896.-1914. objavljivala i podatke o iseljavanju stanovništva s po- 
dručja županije. 


4. Analiza iseljavanja stanovništva Zagrebačke županije u razdoblju od 
1880. do 1918. 


Zagrebačka županija bila je formirana u sklopu općeg administrativno-terito- 
rijalnog preustroja Kraljevine Hrvatske i Slavonije 1886., te je postala njezina naj- 
mnogoljudnija i teritorijalnim opsegom najveća županija. Ona je bila sastavljena 
iz područja koja su činila negdašnji Provincijal, a u svom južnom dijelu gotovo u 
potpunosti iz područja koja su činila negdašnju Bansku krajinu. 

U desetljeću 1881. — 1890. Zagrebačku županiju u demografskom je razvoju, 
kao uostalom i čitavo područje Hrvatske i Slavonije, obilježavao početak moder- 
nog procesa demografske tranzicije, kojega su karakterizirale iznimno visoke sto- 
pe nataliteta, koje su osiguravale i visoke stope prirodnog prirasta stanovništva. 
Ova županija tako je u spomenutom desetljeću zabilježila porast stanovništva od 
14,11%. Međutim, porast stanovništva 1890. u odnosu na 1880. baziran samo na 
prirodnom prirastu iznosio bi u županiji 16,03%," što ukazuje na činjenicu da je 
migracijski odljev stanovništva bio veći nego priljev. U pogledu negativnog mi- 
gracijskog salda Zagrebačka županija se u ovome desetljeću pridružila trima “hr- 
vatskim" županijama (Ličko-krbavska, Modruško-riječka, Varaždinska), koje su 


* Statistički godišnjak Kraljevina Hrvatske i Slavonije, sv. I 1905. 1913. Zagreb: Kraljevski ze- 
maljski statistički ured u Zagrebu: iv. 
2 Lakatoš, Josip. 1914. Narodna statistika: 3. 

s njom dijelile tu karakteristiku. U apsolutnim brojevima, u Zagrebačkoj županiji 
1890. opisana su 449 262 prisutna stanovnika.“ To bi ujedno značilo da bi, uko- 
liko izračunamo predviđeni porast stanovništva na temelju prirodnog prirasta u 
razdoblju 1881. - 1890., on iznosio nešto više od 7000 osoba u odnosu na one koji 
su faktično popisani. Međutim, s obzirom da je županija bilježila i određenu sto- 
pu imigracije, broj popisanog “privremeno odsutnog? stanovništva bio je mnogo 
viši, što možemo vidjeti i iz sljedeće tablice (Tablica 1). 

Iz tablice iščitavamo da je godine 1890. u Zagrebačkoj županiji 20 063 sta- 
novnika popisano kao “privremeno odsutno“ (uključujući grad Zagreb taj broj je 
20 787 stanovnika), što je iznosilo 4,47% od popisanog “prisutnog stanovništva? 
(4,25% uključimo li u izračun grad Zagreb). Prema takvom udjelu “odsutnika“ 
Zagrebačka županija nalazila se iza Modruško-riječke (12,40% “odsutnika" u od- 
nosu na popisano prisutno stanovništvo) i Ličko-krbavske (8,99% “odsutnika") 
županije, ali se, uzmemo li u obzir omjer stanovništva koje je odselilo u “ino- 
zemstvo“, nalazila na drugom mjestu među županijama u Kraljevini Hrvatskoj 
i Slavoniji, s obzirom da je u Zagrebačkoj županiji od svih “odsutnika", 24,22% 
popisano kao “odsutno u inozemstvu* (23,59% uračunamo li i grad Zagreb) te je 
jedino u Modruško-riječkoj županiji taj omjer bio viši (35,36% “odsutnika" bilo 
je popisano kao “odsutno u inozemstvu). I u apsolutnom i u relativnom iznosu 
kotarevi s najvišim brojem “odsutnog* stanovništva bili su Karlovac (9,62% “od- 
sutnih" u odnosu na popisano prisutno stanovništvo kotara) i Jastrebarsko (7,02% 
“odsutnika"), dok su iznadprosječne udjele “odsutnika" u odnosu na popisano 
prisutno stanovništvo bilježili mahom južni kotarevi županije koji su u cijelosti 
(Vrginmost 5,02% “odsutnika", Petrinja 4,76%, Kostajnica 4,52%, Glina 4,10%) ili 
jednim svojim dijelom (Pisarovina 4,74%) pripadali području bivše Vojne krajine. 
Ne iznenađuje da su navedeni kotarevi ujedno prednjačili i po broju “odsutnika* u 
inozemstvu. Iako su u toj kategoriji “odsutnika" uvjerljivi predvodnici bili kotarevi 


2 Broj popisanog stanovništva odnosi se na civilno i vojno prisutno stanovništvo. Jednako tako, 
moramo napomenuti kako smo iz brojčanog stanja stanovništva Zagrebačke županije radi lakše 
usporedbe s kasnijim popisima stanovništva izuzeli grad Zagreb. Naime, do 1895. grad Zagreb je 
bio sastavnim dijelom Zagrebačke županije, da bi te godine, novim zakonskim odredbama, zajedno 
s gradovima Varaždinom, Osijekom i Zemunom, bio uzdignut na status županije i postao zasebna 
upravno-teritorijalna jedinica. 

3 Točan broj vrlo je teško izračunati zbog toga što se podaci o prirodnom prirastu u županiji 
temelje samo na podacima o civilnom stanovništvu, dok smo mi u radu, sukladno metodologiji 
upotrebljavanoj u popisima od 1890., radi lakše usporedbe odlučili iskazivati popisano prisutno i 
civilno i vojno stanovništvo. Ilustracije radi, u Zagrebačkoj županiji 1890. popisano je 5728 osoba 
koje pripadaju vojsci (HR - HDA, Republički zavod za statistiku SRH, f. 367, k. 16). Ipak, toliki 
broj popisanih vojnih osoba nije značajno utjecao na podatke o prirodnom i faktičnom kretanju 
stanovništva. 

Jastrebarsko (63,02% “odsutnika“ popisano je kao “odsutno u inozemstvu) i 
TABLICA 2. Privremeno odsutno stanovništvo kotara Jastrebarsko i Karlovac 
prema popisu stanovništva iz 1890. 


Kotar | VP | našla. | gušio | Amerika |Ošije | NeBE! | Ukupno 
Cvetković 22 1 116 1 140 
Jastrebarsko 30 7 14 2 1 54 
Kalje 63 8 217 1 289 

2 Krašić 192 14 202 13 421 
E Petrovina 83 3 99 1 10 196 
5 Plešivica 127 19 17 1 2 166 
3 Sošice 117 101 384 Ti 19 692 
Sv. Jana 25 1 72 1 99 
Vivodina 68 30 476 1 3 578 
Ukupno 727 184 1597 76 51 2635 
Banija 46 11 92 1 150 
Draganić 36 4 127 3 168 
Novigrad 358 46 629 44 17 1094 
: Ozalj 310 28 571 1 19 929 
5 Ribnik 249 96 944 17 20 1326 
Riečica 64 9 89 14 176 
Švarča 172 15 44 20 251 
Ukupno 1233 210 2496 62 94 4094 


Izvor: HDA, Republički zavod za statistiku SRH, f. 367, kut. 10. 


Karlovac (59,77% “odsutnika" u inozemstvu) i ovdje nalazimo u ostalim juž- 
nim kotarevima županije nešto više omjere iseljenih u inozemstvo nego što je to 
bio slučaj u sjevernim kotarevima (Kostajnica 11,99%, Glina 4,60%, Vrginmost 
4,03%, Petrinja 3,89%, Pisarovina 3,46%, dok je od preostalih kotareva županije 
još samo Dugo selo imalo više od 2% stanovništva koje boravi u inozemstvu). 
Nažalost, pri popisu stanovništva 1890. nisu bili prikupljani podrobniji podaci o 
zemljama iseljavanja stanovništva, odnosno, kao što smo već naglasili, ti podaci 
su prikupljani samo za ona područja u kojima je već bio primijećen masovniji 
odlazak stanovništva izvan granica Austro-Ugarske Monarhije. Stoga za područje 

Zagrebačke županije imamo takve podatke za kotareve Karlovac i Jastrebarsko, 
koje prikazujemo sljedećom tablicom (Tablica 2). 

Iz Tablice 2 je vidljivo da se u njoj izneseni brojevi u potpunosti ne podu- 
daraju s brojevima iznijetima u Tablici 1, što nam svjedoči o nepreciznostima i 
metodološkim nedorečenostima pri provedbi popisa stanovništva. Ipak, ti podaci 
nam ne uskraćuju mogućnost ključnih zaključaka, prema kojima je razvidno da je 
onaj dio stanovništva kotareva Karlovac i Jastrebarsko koji je selio izvan granica 
Austro-Ugarske Monarhije dominantno već iseljavao prema Americi (odnosno 
Sjedinjenim Američkim Državama). To se isto ne može sa sigurnošću reći i za 
stanovništvo ostalih kotareva u Zagrebačkoj županiji koje je bilo popisano kao 
“odsutno u inozemstvu, jer su se određeni dijelovi stanovništva iseljavali, pri- 
mjerice, i u Kraljevinu Srbiju, ali vrlo vjerojatno su i u tim kotarevima 1880-ih 
stvoreni uvjeti, ne samo demografski i materijalni nego i društveni, pa i mentalni, 
za prekooceansko iseljavanje. U svakom slučaju, glavni potisni faktor iseljavanja 
bili su problemi u agraru, koji su eskalirali s demografskom ekspanzijom i sve 
jačim pritiskom na zemlju, a koji nisu bili kompenzirani u dovoljnoj mjeri suklad- 
nim razvojem urbanih Središta.“ Emigracijska kretanja još su uvijek bila, osim u 
kotarevima jastrebarskom i karlovačkom, pretežito usredotočena na iseljavanje u 
druge krajeve Hrvatske i Slavonije, odnosno, kako nam pokazuju popisi “zavičaj- 
nika" s područja Zagrebačke županije, s područja južnih kotareva županije sta- 
novništvo je pretežito na rad odlazilo u “slavonske" županije (naročito Požešku i 
Bjelovarsko-križevačku), dok su sjeverniji kotarevi gravitirali u većoj mjeri prema 
gradu Zagrebu (HR - HDA, Republički zavod za statistiku SRH, f. 367, k. 10). 

Popis stanovništva 1900. donosi nam različite podatke o broju “privremeno 
odsutnih" iz triju izvora koje imamo na raspolaganju. S obzirom da se sva tri izvo- 


* Jako u izvorima ne postoje podaci koji bi nam omogućili neposrednu spoznaju socijalne 
strukture iseljenika, do nje s priličnom vjerojatnošću možemo doći putem statističkih podataka i 
posrednom analizom. Naime, i statistike stanovništva, a ne samo narativni izvori, ukazuju da se 
iz Zagrebačke županije mahom iseljavalo stanovništvo ovisno o poljoprivredi. Podaci o strukturi 
“zvanja i zanimanja? u toj županiji 1890. svjedoče nam o dominaciji agrarne djelatnosti. Jedino je u 
kotaru Samobor popisano manje od 90% stanovništva ovisnog o poljoprivrednoj djelatnosti (točnije 
86,61%), dok je u svim ostalim kotarevima ona iznosila od 92,35% (karlovački kotar) do 97,24% 
(kotar Vrginmost) (HR - HDA, Republički zavod za statistiku SRH, f. 367, k. 11). Posebno teško je, 
primjerice, u “najiseljeničkijim" kotarevima, jastrebarskom i karlovačkom, bilo u vinogradarstvu. 
Prvi s 5,01% površine vinograda od ukupne gospodarske površine, a drugi s 2,69% površine vino- 
grada od ukupne gospodarske površine, imali su iznadprosječni udio površine vinograda u ukupnoj 
površini gospodarstava (2,19% je bio prosjek za županiju), međutim, prema popisu gospodarstava 
iz 1895. godine 96,71% od ukupne površine vinograda u karlovačkom i 89,10% u jastrebarskom ko- 
taru bilo je već napušteno ili iskrčeno (Popis gospodarstva i stoke od 31. prosinca 1895. 1898. Zagreb: 
Kralj. zemaljski statistički ured: 22 — 26; 38. 

5 HR - HDA, Republički zavod za statistiku SRH, f. 367, k. 10 


125 


D. Vojak - E Tomić: Iseljavanje stanovništva Zagrebačke županije u ... - KAJ, L, Zagreb 5-6 (2017) 


ra temelje upravo na popisu stanovništva, iz razloga što su podrobniji mjesečni 
izvještaji o migracijskim kretanjima započeli tek krajem stoljeća, to nam svjedoči 
o metodološkim nedorečenostima, ali i o poteškoćama pri pokušaju preciznog 
ustanovljivanja “privremeno odsutnog?“ stanovništva. Rezultate “odsutnika? u po- 
pisu 1900. donosimo u Tablicama 3 i 4 prema podacima iz arhivskih izvora i 
prema Statističkom godišnjaku I. 

Kao što možemo vidjeti iz tablica broj “privremeno odsutnih" iz Zagrebačke 
županije se u ova dva izvora razlikuje za 1595 osoba. On se, naravno, više ili manje 
razlikuje i na razini upravnih kotareva, što je ponegdje i djelomična posljedica 
administrativno-teritorijalnih promjena.“ Bez obzira na te promjene, ostaje nam 
činjenica značajnijeg otklona apsolutnog broja “privremeno odsutnih? između 
dvaju prezentiranih izvora. Usporedimo li te izvore s već analiziranim rezultatima 
popisa stanovništva 1890., primjećujemo smanjenje i apsolutnog i relativnog bro- 
ja “privremeno odsutnih" iz županije. Međutim, ono što je bitnije, podaci iz 1900. 
nepobitno nam pokazuju promjenu u trendovima iseljavanja i svjedoče o stalno 
rastućem prekooceanskom iseljavanju. Iako se udio “privremeno odsutnih" u žu- 
paniji 1900. smanjio, ovisno o izvoru, na 3,33% do 3,66% u odnosu na popisano 
prisutno stanovništvo, u oba se izvora dominantnima pokazuju iseljeni u Ameri- 
ku. Oni, zajedno s “odsutnima drugdje u inozemstvu“, ponovno ovisno o izvoru, 
zauzimaju između 57,19% i 64,20% svih “odsutnika", što u odnosu na 1890. pred- 
stavlja povećanje te kategorije stanovništva između 105% i 109%. Zanimljivi su u 
ovm kontekstu i podaci koje je iznio Milovan Zoričić u službenoj publikaciji koja 
je donijela neke od glavnih rezultata popisa stanovništva 1900. U njoj su iznijeti 
samo “privremeno odsutni u inozemstvu“ te se tu pojavljuje čak i njihov najviši 
broj u odnosu na tri izvora koja smo imali na raspolaganju. 

Ono što je ostalo nepromijenjeno u odnosu na 1890. koncentracija je preko- 
oceanskog iseljeništva u južnim i zapadnim područjima županije, s potpunom 
dominacijom kotareva Karlovac i Jastrebarsko (zajedno s gradom Karlovcem oni 
su činili više od 60% ukupno “privremeno odsutnih" iz županije i više od 87% 
“privremeno odsutnih u inozemstvu“). Iako je s obzirom na prikazanu različitost 
podataka teško pružiti preciznu sliku iseljeništva iz Zagrebačke županije, možemo 
se ponovno osvrnuti i na razliku između faktično popisanog stanovništva i pri 
rodnog prirasta u županiji u desetljeću 1891. - 1900. Dolazimo tako do podatka 


** Naime, podaci iz popisa stanovništva uređeni su prema administrativno — teritorijalnoj 
podjeli kakva je postojala u trenutku provođenja popisa, dok je Statistički godišnjak I predstavljao 
naknadnu preradu podataka popisa stanovništva, uvažujući administrativno-teritorijalno stanje 
kakvo je postojalo 1905. 

da je na osnovi prirodnog prirasta porast stanovništva u Zagrebačkoj županiji u 
TABLICA 5. Privremeno odsutno stanovništvo Zagrebačke županije u inozem- 


stvu 1900. 
Kotarevi, gradovi Službeni (objavljeni) podaci 1900. 

K. Dugo Selo 24 
K. Dvor 38 
K. Glina 201 
K. Velika Gorica 34 
K. Jastrebarsko 4075 
K. Karlovac 5150 
K. Kostajnica 66 
K. Petrinja 51 
K. Pisarovina 449 
K. Samobor 196 
K. Sisak 53 
K. Stubica 43 
K. Sv. Ivan Zelina 18 
K. Topusko 
K. Vrginmost 484 
K. Zagreb 31 
G. Karlovac 37 
G. Petrinja 4 
G. Sisak 34 
Ukupno Zagrebačka županija 10988 


Izvor: Zoričić, Milovan. 1902. Popis žiteljstva od 31. prosinca 1900. u kraljevinama 
Hrvatskoj i Slavoniji. Zagreb: Kralj. zem. statistički ured: 6 - 10, 26. 

posljednjem desetljeću 19. st. iznosio 10,6%,77 dok je porast popisanog prisutnog 
stanovništva iznosio 6,90%. Taj nam podatak, jednako kao i podaci za desetljeće 
1881. — 1890., ponovno pokazuje negativni migracijski saldo županije, jer dok je 
popisano povećanje broja stanovnika između popisa stanovništva 1890. i 1900. 
iznosilo u apsolutnom broju 30 978, predviđeni porast stanovništva na osnovi 
prirodnog prirasta iznosio bi nešto više od 47 500 osoba. Razlika između ta dva 
broja kreće se u okvirima podataka o “privremeno odsutnima" koju su nam po- 
sredovali iznijeti izvori.?* 

Razmjere, posljedice i teritorijalnu rasprostranjenost iseljavanja u župani- 
ji možemo provjeriti i preko podataka o dobnoj strukturi stanovništva, kao i o 
omjeru između ženskog i muškog stanovništva. Dostupni podaci pokazuju da su 
89,73% svih “privremeno odsutnih“ stanovnika u županiji činili muškarci. Oni su 
činili i 92,76% “odsutnika* u inozemstvu te 92,77% kategoriziranih kao “odsutnici? 
u Americi. Istovremeno, 92,34% “odsutnika* činili su ljudi u dobi između 15 i 59 
» koji su činili i 97,15% “odsutnih? u Americi. Pogledamo li sada omjer ženskog 
prema muškom stanovništvu, on je 1900. za Zagrebačku županiju iznosio 102 
žene na 100 muškaraca. Na županijskoj razini to nam pokazuje još uvijek uravno- 
teženu sliku. Međutim, u kotarevima koje smo izdvojili kao “najiseljeničkije“, taj 
omjer je značajnije bio na strani žena. Tako je u karlovačkom kotaru dolazila 121 
žena na 100 muškaraca, u jastrebarskom kotaru 114 žena na 100 muškaraca, u 
kotaru Pisarovina 104 žene na 100 muškaraca, a u kotaru Vrginmost 103 žene na 
100 muškaraca. Početak proces neravnoteže u spolnoj strukturi uslijed iseljavanja 
pokazuje i omjer između dobne i spolne strukture, prema kojemu je u županiji u 
dobnoj skupini 20 - 29 popisano 115 žena na 100 muškaraca, a u dobnoj skupini 
30 - 39 107 žena na 100 muškaraca,“ dok u jastrebarskom i karlovačkom kotaru 
omjer dobne i spolne strukture pokazuje posljedice intenzivnog iseljeničkog pro- 


*" Lakatoš, Josip. 1914. Narodna statistika: 3. 

* Za potpunu sliku iseljeništva iz županije trebali bismo imati i preciznije podatke o usel- 
javanju u županiju, koji nam također nedostaju. Prema posrednim podacima o “rodnom kraju? 
stanovništva, možemo zaključiti da je na porast popisanog prisutnog stanovništva 1900. utjecalo i 
nešto veće useljavanje u županiju, nego što je to bio slučaj u prethodnom desetljeću. Naime, 1890. 
95,01% stanovnika županije bilo je ujedno i rodom iz nje, 2,68% bilo ih je rodom iz ostalih područja 
Hrvatske i Slavonije, 2,05% iz različitih dijelova Austro — Ugarske, a 0,11% iz inozemstva (HR — 
HDA, Republički zavod za statistiku SRH, f. 367, k. 10). Nasuprot tome, 1900. 94,88% stanovnika 
bilo je rodom iz županije, 3,55% iz Hrvatske i Slavonije, 2,08% iz Austro — Ugarske, a 0,13% iz 
inozemstva (HR - HDA, Republički zavod za statistiku SRH, f. 367, k. 19). Prema tome i ti podaci 
pokazuju lagano povećanje trenda useljavanja u županiju, iako je ono bitno zaostajalo za procesom 
iseljavanja. Ipak treba notirati da bi bez ovog laganog procesa useljavanja, razlika između porasta 
faktično popisanog stanovništva i porasta stanovništva na temelju prirodnog prirasta bila nešto veća. 

“ Statistički godišnjak Kraljevina Hrvatske i Slavonije, sv. I, 1905: 144. 

% Ibid: 12.. 

cesa (u kotaru Jastrebarsko na 100 muškaraca u dobi 15 — 19 godina dolazilo je 
107 žena, 20 - 39 godina _163 žene, a u dobi 40 - 59 godina 111 žena; u kotaru 
Karlovac na 100 muškaraca u dobi 15 — 19 godina dolazilo je 103 žene, u dobi 20 
- 39 godina 167 žena, a u dobi 40 - 59 godina 123 žene)“ 

Značajan porast prekooceanskog iseljavanja zabilježen u desetljeću 1891. — 
1900. pokazao se, međutim, samo uvertirom za pravo rasplamsavanje procesa 
iseljavanja koje je uslijedilo u prvom desetljeću 20. st.. Zagrebačka županija je i 
u desetljeću 1901. — 1910. nastavila bilježiti porast stanovništva, u najvećoj mjeri 
uzrokovan fazom demografskog razvoja u kojoj su se stope nataliteta još uvijek 
održavale na prilično visokoj razini, dok su stope mortaliteta bilježile stalno opa- 
danje. To je rezultiralo visokim prirodnim prirastom, na temelju kojega je pret- 
postavljeni porast stanovništva županije 1910. u odnosu na 1900. trebao iznosi- 
ti 14,58%, odnosno u apsolutnom broju 70 013 stanovnika.“ Međutim, faktični 
porast popisanog stanovništva 1910. iznosio je 34 774 osobe u odnosu na 1900., 
odnosno 7,24%. S obzirom na činjenicu da niti u ovom desetljeću nije zabilježe- 
no veće doseljavanje u županiju, iznesena razlika između pretpostavljenog porasta 
stanovništva na temelju ostvarenog prirodnog prirasta u županiji i faktično popi- 
sanog stanovništva, najvećim je dijelom bila posljedica iseljavanja stanovništva. I 
doista, podaci iz Tablice 6 uvjerljivo nam posreduju sliku o daljnjoj intenzifikaciji 
procesa iseljavanja.?? 

Broj “privremeno odsutnih" u popisu stanovništva 1910. povećao se tako na 
gotovo 50000 osoba, što je u odnosu na 1900. bilo povećanje između 180% i 210% 
(ovisno o izvoru kojega uzimamo u obzir za 1900.). U odnosu na oko 3,5% udjela 
“privremeno odsutnih* u “prisutnom? stanovništvu 1900., sada se udio “privremeno 
odsutnih? povisio na 9,6% prema popisanom “prisutnom" stanovništvu u Zagre- 
bačkoj županiji. Iako se na apsolutnoj razini broj “privremeno odsutnih" iz županije 
povećavao i na prostoru Hrvatske i Slavonije i na području Austro-Ugarske, po- 
sebno se intenzivno nastavio proces iseljavanja izvan granica Monarhije te je sada 
već 71,4% popisanih “odsutnika? boravilo u inozemstvu. Ujedno, broj popisanih 
“odsutnika" u inozemstvu povećao se u odnosu na 1900. i do 250%, pri čemu je od 
čitavog broja “odsutnika" u inozemstvu, 99,44% popisano kao “odsutno u Americi". 


"HR - HDA, Republički zavod za statistiku SRH, f. 367, k. 19. 

** Statistički godišnjak Kraljevina Hrvatske i Slavonije, sv. I, 1905: 152.; Statistički godišnjak 
Kraljevina Hrvatske i Slavonije, sv. IL, 1906. - 1910. 1917. Zagreb: Kraljevski zemaljski statistički ured 
u Zagrebu: 118 

* Prema podacima o “rodnom mjestu“ stanovništva, u županiji je 1910. popisano 94,13% 
stanovništva rođenog na području županije, 3,73% rođenog u ostalim područjima Hrvatske i 
Slavonije, 1,86% rođenih na području Austro - Ugarske i 0,24% rođenih u inozemstvu. To u svakom 
slučaju nisu znatne promjene u odnosu na podatke o “rodnom kraju“ stanovništva iskazane u pop- 
isu 1900. (HR - HDA, Republički zavod za statistiku SRH, f. 367, k. 31). 

Podaci na razini županije preslikavaju se i na kotarskim razinama. Godine 
1910. nije bilo niti jednog kotara koji bi u apsolutnom ili relativnom smislu imao 
niže udjele “privremeno odsutnih" nego što ih je imao 1900.*%I dalje su prednjačili 
u iseljavanju kotarevi Karlovac i Jastrebarsko u kojima je kao “odsutno? sada bilo 
popisana 1/5 stanovništva, a slijedili su ih kotarevi koji su bili u potpunosti (Topu- 
sko* s udjelom “privremeno odsutnih" od 12,43%, Glina 11,35%, Petrinja 8,28%, 
Kostajnica 7,61%, Dvor 7,08%) ili jednom svojim dijelom (Pisarovina 12,09%) 
na području bivše Banske krajine. U prvom desetljeću 20. st. tim kotarevima su 
se također velikim rastom iseljeništva pridružili i kotarevi Samobor (udio “od- 
sutnika" u popisanom stanovništvu od 12,64%), Velika Gorica (8,74%) i Stubica 
(6,82%). 1I kotarevi Zagreb, Sisak i Dugo Selo zabilježili su znatan porast iseljenika, 
ali ipak s njihovim udjelom nižim od 5% u odnosu na prisutno stanovništvo u tim 
kotarevima, dok je kotar s uvjerljivo najnižim udjelom “privremeno odsutnih" bio 
Sveti Ivan Zelina (1,84%). Od gradova u županiji i dalje je najviši udio “odsutnika? 
imao Karlovac (6,62%), dok je Sisak bilježio 3,24%, a Petrinja 3,21% “odsutni- 
ka" U sklopu teritorija Zagrebačke županije, ali upravno izdvojen iz nje nalazio 
se i glavni grad Hrvatske i Slavonije, Zagreb, koji je kao mjesto najveće razine 
imigracije u Kraljevini pokazivao nisku razinu kategorije “privremeno odsutnog? 
stanovništva (1,22%), te je k tome imao niži broj “odsutnika" izvan granica Mo- 
narhije (11,23% svih “odsutnika") i još niži broj prekooceanskih iseljenika (4,57% 
svih “odsutnih"). Drugačiju strukturu iseljenika, s manjim udjelom onih koji su 
iseljavali izvan granica Monarhije (a to je, kako smo imali prilike vidjeti, značilo 
u golemoj većini iseljavanje u Sjevernu Ameriku), pokazivali su i gradovi Petri- 
nja (17,61% iseljenih izvan Monarhije) i Sisak (26,27%), kao i kotarevi Sveti Ivan 
Zelina (15,19% “odsutnih" izvan granica Austro-Ugarske Monarhije), Zagreb 
(30,07%) i Stubica (35,98%). Iseljenički kontingenti iz tih kotareva uobičajeno su 
u većem opsegu migrirali unutar granica Hrvatske i Slavonije, poglavito prema 
gradu Zagrebu, ali u odnosu na prijašnje popise, i u tim kotarevima treba primi- 
jetiti značajan porast udjela prekooceanskog iseljeništva. Počevši od kotara Dugo 


* Jedini izuzetak u tome činio je grad Karlovac. Međutim, i na njegovom području značajno je 
porastao broj “odsutnika" u apsolutnom smislu te je pad udjela “privremeno odsutnih" u odnosu 
na prisutno stanovništvo 1910. bio prvenstveno rezultat upravno-teritorijalnih promjena, kojima 
su dvije upravne općine (Banija i Švarča), do tada administrativno podređene karlovačkom kotaru, 
pripojene gradu Karlovcu. Iz istog razloga, grad Karlovac je u odnosu na 1900. i 1910. zabilježio 
značajan porast stanovništva, dok je istovremeno kotar Karlovac zabilježio značajan pad. Ipak, pro- 
matramo li stanovništvo kotara Karlovac 1910. u njegovim granicama iz 1900., tada je i taj kotar 
zabilježio porast stanovništva od 3,63%). Sličan slučaj dogodio se i u kotaru Velika Gorica, koji 
je 1910. zabilježio pad popisanog prisutnog stanovništva zbog izdvajanja dviju upravnih općina iz 
nadležnosti toga kotara i njihovog pripajanja kotaru Zagreb. 

* Kotar Topusko je zapravo bio bivši kotar Vrginmost. Njegov teritorijalni opseg je ostao isti, ali 
je 1909. sjedište kotarske vlasti bilo preseljeno iz Vrginmosta u Topusko. 

Selo (54,72%), svi ostali kotarevi bilježili su većinski kontingent iseljenika izvan 
granica Monarhije (Petrinja 58,12%, Kostajnica 58,99%, Sisak 66,39%, Samobor 
67,27%, Glina 69,90%, Dvor 73,12%, Pisarovina 77,98%, Velika Gorica 78,28%, 
Topusko 80,10%, Karlovac 86,61%, Jastrebarsko 86,89%), a njima se pridružio i 
grad Karlovac (61,48%). 

Usporedimo li demografska kretanja s procesom iseljavanja na kotarskoj ra- 
zini, primjećujemo korelaciju između niže stope porasta stanovništva i više stope 
iseljavanja. Tako su se među kotarevima u kojima je 1910. zabilježen niži porast 
stanovništva u odnosu na županijski prosjek nalazili kotarevi Jatrebarsko (porast 
stanovništva od 0,90%), Pisarovina (2,58%), Karlovac (3,63%, računamo li i 1910. 
kotarske granice kakve su bile za vrijeme popisa 1900.), Glina (5,11%), Topusko 
(6,30%), Petrinja (6,72%), koji su svi imali značajne udjele “odsutnog" stanovniš- 
tva. Doduše, ispodprosječan porast stanovništva u odnosu na 1900. bio je zabilje- 
žen i u kotarevima Sisak (4,65%) i Dugo Selo (5,48%), gdje je, međutim, tim re- 
zultatima pridonio i ispodprosječan prirodni prirast tih kotareva, koji je ipak bio 
na koncu viši od faktičnog porasta stanovništva u tim kotarevima (na osnovi pri- 
rodnog prirasta, porast stanovništva u kotaru Sisak bio je pretpostavljen na 7,58%, 
a u kotaru Dugo Selo na 8,68%). Iznadprosječan porast stanovništva od 10,79%, 
kotar Samobor, unatoč visokom udjelu “odsutnika', imao je zahvaliti prvenstveno 
vrlo visokom prirodnom prirastu (s pretpostavljenim porastom stanovništva od 
20,04%, to je bio kotar s najvišim prirodnim prirastom u županiji u razdoblju 
1901. — 1910.). Na sličnim razlozima svoj porast stanovništva temeljli su i kotarevi 
Stubica (faktični porast od 10,70% uz pretpostavljeni porast na temelju prirodnog 
prirasta od 19,40%), Kostajnica (faktični porast od 9,14% uz pretpostavljeni po- 
rast na temelju prirodnog prirasta od 17,71%) i Dvor (faktični porast od 8,65% uz 
pretpostavljeni porast na temelju prirodnog prirasta od 19,57%). Kotarevi Sveti 
Ivan Zelina i Zagreb svoj su porast stanovništva (13,19%, odnosno 12,34%), osim 
na prirodnom prirastu (u prvom je pretpostavljeni porast na temelju prirodnog 
prirasta iznosio 17,14%, u drugome 11,05%) temeljili ipak i na ispodprosječnom 
udjelu “odsutnika? u odnosu na županijski prosjek, dok je i kotar Velika Gori- 
ca lagano iznadprosječni porast stanovništva 1910. (8,79%, računamo li taj kotar 
u granicama iz 1900. ) postigao unatoč pojačanom opsegu emigracije i lagano 
iznadprosječnim prirodnim prirastom (porast kotara na temelju prirodnog prira- 
sta iznosio bi 15,24%). U svakom slučaju, osim gradova županije, koji su kontinui- 
rano pokazivali niske razine prirodnog prirasta i koji su rast stanovništva temeljili 
na većem useljavanju, samo je kotar Zagreb 1910. pokazivao viši faktični porast 
stanovništva od porasta na temelju prirodnog prirasta.“ U tom općem procesu 


% Što je prvenstveno bila posljedica već spomenutih upravno-teritorijalnih promjena, kojima 
su kotaru Zagreb bile utjelovljene nove upravne općine, izdvojene iz kotara Velika Gorica. 

nepobitno je sve intenzivniji proces iseljavanja igrao važnu ulogu. 

Osvrnemo li se na sve u ovome radu do sada iznijete brojke o opsegu iseljava- 
nja iz Zagrebačke županije, primjećujemo da su one iznijete na temelju podataka 
iz popisa stanovništva te da su se dodatno pokušale verificirati aproksimativnim 
odnosom između pretpostavljenog porasta stanovništva na temelju prirodnog 
prirasta stanovništva i porasta zabilježenog faktičnim popisivanjem prisutnog sta- 
novništva. Međutim, sve brojke koje smo iscrpljivali iz popisa stanovništva pru- 
žaju nam stanje kakvo je postojalo u vrijeme provođenja popisa, odnosno stanje 
kakvo je postojalo u strogo određenom razdoblju provođenja popisa. Stoga one 
imaju vrijednost za naše razmatranje razmjera procesa iseljavanja, njegovog učin- 
ka na porast stanovništva, demografske i socijalne strukture određenih područja, 
ali nam ne pokazuju precizno broj iseljenika. Za takav pothvat trebali bismo imati 
dostupne barem godišnje serije podataka, no problem je što se kontinuirana stati- 
stika iseljavanja u Kraljevini Hrvatskoj i Slavoniji počela voditi tek od 1898. Zbog 
toga iz Statističkih godišnjaka možemo iščitati da je u razdoblju 1901. - 1910. s 
područja Zagrebačke županije iselilo 41 485 osoba. Ta statistika obuhvaćala je 
samo osobe koje su iselile izvan granica Hrvatske i Slavonije, i po njoj je u Ame- 
riku iselilo u tom razdoblju 41 112 osoba (99,10% svih iseljenih), dok je još 168 
osoba iselilo u ostale zemlje izvan Austro-Ugarske Monarhije." Isti izvor pruža 
nam podatke i o povratnicima iz iseljeništva u istome vremenskom razdoblju te 
nam posreduje brojku od 13 684 povratnika (od toga 13 663 iz Amerike). U ar- 
hivskim podacima popisa iz 1910. nalazimo, pak, brojku od 18 251 povratnika iz 
Amerike u Zagrebačkoj županiji, od kojih je njih 16 127 iskazalo da su u Americi 
boravili jedanput, 1668 dvaput, a njih 456 boravilo je u Americi tri ili višeput.? 
Ova potonja statistika ne kolidira s onom iskazanom u Statističkim godišnjaci- 
ma, jer ona nije ograničena na razdoblje prvog desetljeća 20. st., ali nam oba ova 
izvora pomažu utvrditi, kako razmjere povratka prekooceanskih iseljenika, tako i 
problematičnost utvrđivanja preciznog broja iseljenika bez postojanja detaljnijih 
vremenskih serija podataka. Naime, kako su neke osobe u emigraciju odlazile više 
put, razlikuje se broj odlazaka u iseljeništvo od samog broja iseljenika, a kada i go- 
vorimo o broju iseljenika ne možemo zanemariti i povratnike. Iz tih svih razloga, 
očekivano je da je broj iseljenika koji nam iskazuju godišnje serije podataka za 
razdoblje 1901. - 1910. viši nego je to broj koji iskazuju pojedini popisi stanovniš- 
tva. Ono što ostaje problematičnim jest činjenica koju smo naglasili u uvodnom 


*" Statistički godišnjak Kraljevina Hrvatske i Slavonije, sv. I, 1905: 244.; Statistički godišnjak 
Kraljevina Hrvatske i Slavonije, sv. IL, 1906. — 1910: 200. 

* Statistički godišnjak Kraljevina Hrvatske i Slavonije, sv. I, 1905: 249.; Statistički godišnjak 
Kraljevina Hrvatske i Slavonije, sv. IL, 1906. - 1910: 205. 

* HR - HDA, Republički zavod za statistiku SRH, f. 367, k. 29. 

dijelu našega rada, a to je ilegalno iseljavanje bez propisanih putovnica koje često 
nije ostalo zabilježeno kod službenih organa niti u službenoj statistici. Tako je, 
primjerice, suvremenik intenzivnog iseljeničkog gibanja iz Hrvatske i Slavonije, 
Josip Lakatoš, prikupljajući podatke iz različitih izvora, došao do brojke od 57 110 
iseljenih u Ameriku s područja Zagrebačke županije u razdoblju 1901. — 1910.“ 
Podatke o iseljenima u Ameriku donosili su od 1896. i županijski izvještaji. Prema 
tim Izvještajima, u razdoblju 1901. - 1910. iz Zagrebačke županije iselilo je 152 
187 stanovnika.“ Problem je što u tim izvještajima nije nigdje navedena meto- 
dologija prikupljanja podataka. Njihovi podaci, kao što je lagano primijetiti, u 
izrazitoj su diskrepanciji sa svim ostalim tipovima izvora koje smo do sada iznijeli 
iima elemenata po kojima se čine pretjeranima.“ 

Kao što smo već vidjeli pri razmatranju rezultata prethodnih popisa, u kate- 
goriji “privremeno odsutnih? osoba dominirali su muškarci. To se nastavilo i u 
doba najveće ekspanzije iseljavanja pa je 1910. među “privremeno odsutnima* u 
Americi popisano 90,67% muškaraca. Isto tako, dominantan je među prekooce- 
anskim iseljenicima bio udio osoba starih između 24 i 59 (62,01%), a zatim onih 
između 16 i 24 (32,89%).“ Takve neravnoteže u spolnoj i dobnoj strukturi iselje- 
nika ostavljale su značajne posljedice na iseljeničke krajeve. Iseljavalo je stanov- 
ništvo u najpotentnijim radnim godinama. S obzirom da je prema strukturi zva- 
nja i zanimanja, 1910. još uvijek 88,55% stanovnika Zagrebačke županije ovisilo 
od poljoprivredne proizvodnje, posve je jasno da i bez izričite povezanosti između 
iseljenika i njihove strukture zanimanja u izvorima, možemo zaključiti kako je 
većinom iseljavalo stanovništvo koje se bavilo agrarnom djelatnošću. Štoviše, u 
svojim podacima, za koje ne navodi izvore, Lakatoš iznosi da je 1900. - 1912. oko 
80% iseljenika potjecalo iz agrarnih djelatnosti, a po zastupljenosti su ih u iselje- 
ništvu slijedili obrtni pomoćnici.“ Ukoliko je vjerovati Lakatošu, onda je zapravo 
iseljavao i iznadprosječan udio osoba koje su se bavile neagrarnom djelatnošću u 
odnosu na ukupnu strukturu zvanja i zanimanja u županiji. U svakom slučaju, s 


*% Lakatoš, Josip. 1914. Narodna statistika: 65. 

“I Izvješća o stanju javne uprave u Županiji zagrebačkoj. 1897. - 1915. Zagreb: Zagrebačka žu- 
panija. 

*“? Primjerice, prema podacima u tim Izvještajima, iz kotara Karlovac u razdoblju 1901. - 1910. 
Iselilo se 43 557 ljudi, a iz kotara Jastrebarsko 41 602. To je više ljudi nego što su ti kotarevi imali 
popisanog stanovništva 1910. Te brojke se čine prevelike čak i ako uzmemo u obzir povratnike, kao i 
ljude koji su više put odlazili u Ameriku. Tako je u kotaru Karlovac 1910. popisano 3170 osoba koje 
su jedanput bile u Americi te 511 osoba koje su u nju putovale dva ili više put, dok je u kotaru Ja- 
strebarsko popisano 2456 povratnika koji su bili jedanput u Americi te 669 osoba koje su emigrirale 
u Ameriku dva ili više put. 

“HR - HDA, Republički zavod za statistiku SRH, f. 367, k. 28. 

““ Lakatoš, Josip. 1914. Narodna statistika: 65. 


136 


D. Vojak - E Tomić: Iseljavanje stanovništva Zagrebačke županije u ... - KAJ, L, Zagreb 5-6 (2017) 


obzirom na dobnu strukturu iseljenika, možemo zaključiti kako je iseljavalo i re- 
lativno obrazovanije stanovništvo od prosjeka. To je, uostalom, bio i dio odredbi 
imigrantskih zemalja koje su nastojale ograničiti priljev nepismenog stanovništva. 
Pogledamo li podatke o pismenosti u Zagrebačkoj županiji 1910. , vidimo da je u 
stanovništvu iznad 6. godine starosti bilo 39,84% pismenih. Muškaraca iznad 6. 
godine bilo je pismeno 52,83%, a žena 28,12%. Međutim, usporedimo li omjer pi- 
smenosti prema dobnim skupinama, izračunavamo da su u muškom stanovništvu 
iznadprosječno bili pismeni popisani u dobnoj kategoriji 15 - 19 godina (67,90%) 
i20 - 39 godina (59,20%), dok je u dobnoj kategoriji 40 - 59 godina bilo pismeno 
42,08% muškaraca. U ženskoj populaciji, u dobi 15 — 19 godina bilo je pismeno 
40% žena, u dobi 20 - 39 godina 28,56%, a u dobi 40 - 59 godina 16,39% žena.“ 
Razmatrajući Lakatoševe podatke, ali i odredbe imigrantskih zemalja, možemo 
pretpostaviti da su među iseljeničkom populacijom udjeli pismenih bili možda još 
i viši od udjela popisanih u iznesenim dobnim skupinama u Hrvatskoj i Slavoniji. 

Kao što smo bili vidjeli analizirajući popis stanovništva 1900., intenzivno ise- 
ljavanje doprinosilo je snažnijoj neravnoteži omjera spolova u župniji. Dok je na 
razini čitave županije Zagrebačke 1900. omjer muškog i ženskog stanovništva bio 
u ravnoteži (na 100 muškaraca dolazile su 102 žene), 1910. omjer je snažno na- 
ginjao u korist žena (na 100 muškaraca dolazilo je 110 žena). U svim kotarevima 
županije žene su činile većinu stanovništva, ali kotarevima Karlovac (1910. na 100 
muškaraca dolazilo je 126 žena) i Jastrebarsko (121 žena na 100 muškaraca), kao 
kotarevima koji su pokazivali izrazitu neravnotežu među spolovima i u popisu 
1900. pridružili su se i kotarevi Pisarovina (120 žena na 100 muškaraca), Topusko 
(119 žena na 100 muškaraca), Glina (115 žena na 100 muškaraca). Ipak, do punog 
značaja spolna neravnoteža dolazi kada se ona promotri u kombinaciji s dobnom 
strukturom stanovništva. Tada vidimo da je u Zagrebačkoj županiji u dobnoj sku- 
pini 15 — 19 godina dolazilo 114 žena na 100 muškaraca, 20 - 29 godina 148 žena 
na 100 muškaraca, 30 - 39 godina 126 žena na 100 muškaraca, a u dobnoj skupini 
40 - 49 godina 108 žena na 100 muškaraca.“ U najiseljeničkijim kotarevima te su 
brojke poprimale doista ekstremne razmjere. 

Intenzivno iseljavanje stanovništva nastavilo se, bez obzira na sve jače re- 
strikcije, poglavito potaknute od vojnih vlasti, sve do početka Prvoga svjetskoga 
rata. U službenim statističkim podacima, zabilježeno je da je u razdoblju 1911. 
- 1914. iz Zagrebačke županije u Sjevernu Ameriku iselilo 10 119 osoba, u eu- 
ropske zemlje iselila je 81 osoba, u izvaneuropske zemlje (osim Sjeverne Amerike) 
26 osoba, dok je na područja Austro-Ugarske iselilo 384 stanovnika Zagrebačke 
županije. Pogledamo li iseljenike u Sjevernu Ameriku, u ovom razdoblju najviše 


“5 HR - HDA, Republički zavod za statistiku SRH, f. 367, k. 31. 
“* Statistički godišnjak Kraljevina Hrvatske i Slavonije, sv. II, 1906. - 1910: 12. 

upada u oči što su 28% iseljenika činile žene. Očito su to najvećim dijelom bile 
supruge iseljenika koji su odlučili trajno ostati u Sjevernoj Americi. Početkom 
Prvoga svjetskoga rata, mogućnost iseljavanja gotovo je u potpunosti bila one- 
mogućena pa su tako u razdoblju do 1918. iz Zagrebačke županije zabilježene 
još samo dvije iseljenice, i to 1915. (jedna je iselila u Sjevernu Ameriku, a jedna u 
Europu). Prema socijalnoj i dobnoj strukturi, iseljenici u razdoblju 1911. - 1914. 
nisu odudarali od prijašnjih iseljeničkih kontingenata.“ 


5. Zaključna razmatranja 


Istraživanje iseljeništva svakako je vrlo složen istraživački zadatak. Iako je 
hrvatska historiografija iseljeničkim procesima na području Hrvatske u drugoj 
polovici 19. st. dala do sada zamjetnu pažnju te je okvirno detektirala brojčane 
razmjere iseljavanja, područja intenzivnog iseljavanja, kao i glavne uzroke ise- 
ljavanja, mišljenja smo kako je istraživanju fenomena iseljeništva potrebno pri- 
stupiti segmentiranije (na socijalnoj, demografskoj, teritorijalnoj) razini, kako bi 
se u ograničenom prostoru znanstvenoga rada, moglo obuhvatiti i kritički kom- 
parirati i valorizirati više dostupnih izvora. U ovome radu to smo pokušali na- 
praviti podvrgavajući analizi jedan uži teritorijalni segment Kraljevine Hrvatske 
i Slavonije u razdoblju između 1880. i 1918. — Zagrebačku županiju. Ta župani- 
ja činila se pogodna za analizu jer je predstavljala teritorijem najveću i brojem 
stanovnika najmnogoljudniju županiju u Hrvatskoj i Slavoniji, bila je sastavljena 
od teritorija koji su pripadali i bivšoj civilnoj Hrvatskoj i bivšoj Vojnoj krajini, a 
u sklopu njezinog teritorija nalazio se i glavni grad Kraljevine, Zagreb. Analiza 
dostupnih izvora pokazala je da je upravo desetljeće u kojemu je Zagrebačka žu- 
panija formirana (1886.) ujedno bilo i razdoblje u kojemu je započelo značajnije 
iseljavanje s njezina područja, i to ne samo prema drugim krajevima Hrvatske i 
Slavonije ili Austro-Ugarske, nego i prema prekooceanskim destinacijama. Tome 
je pogodovao niz uzroka, u kojima su se međusobno isprepletali i uzajamno po- 
ticali deklarativno uvođenje liberalnog građanskog sustava s načelom osobno 
slobodnog i odgovornog pojedinca, nerazvijena gospodarska struktura dominan- 
tno ovisna o poljoprivrednoj proizvodnji - tržišno nerazvijenoj, izuzetno ranjivoj 
prema elementarnim nepogodama i akutnim gospodarskim krizama, obilježenoj 
malim, nerentabilnim gospodarstvima i opterećena sve jačim poreznim pritiskom 
— i nesposobna adekvatno razvijati urbana središta - te demografska ekspanzija 
stanovništva. Izraziti prirodni prirast 1880-ih, Zagrebačku županiju je osim kao 


“HR - HDA, Republički zavod za statistiku SRH, f. 367, k. 165. 

najmnogoljudniju, pozicionirao i na drugo mjesto u Hrvatskoj i Slavoniji prema 
gustoći stanovništva omjerenoj prema cijeloj površini (odmah iza Varaždinske 
županije) i na treće mjesto prema gustoći stanovništva na km“ poljodjelske po- 
vršine (iza Varaždinske i Ličko-krbavske županije). Kada tome dodamo da su u 
županiji poljodjelske površine činile 46,25% ukupne površine te da su samo tri 
kotara imala više od 50% udjela poljodjelske površine u svom ukupnom teritoriju 
(Dugo Selo, Glina i Velika Gorica) , tada strukturalni okvir agrarne prenapuče- 
nosti postaje još jasniji. “Ventili" koji su se otvorili radi odljeva viška stanovništva 
prvo su bili usmjereni još uvijek prema krajevima unutar same Kraljevine. To se 
pogotovo odnosilo na sjeverne kotareve županije, iz kojih je stanovništvo odla- 
zilo na rad u istočne županije Hrvatske i Slavonije, kao i u grad Zagreb. S druge 
strane, proces iseljavanja u prekooceanske zemlje svoj je “kotač zamašnjak" dobio 
u zapadnim i južnim kotarevima županije, koji su se teritorijalno “naslanjali“ na 
isto tako iseljenička područja Ličko-krbavske i Modruško-riječke županije te su 
dugotrajnije bili povezani s rutama prema Primorju. Jednom započet, a kontinu- 
irano praćen lošim gospodarskim i socijalnim prilikama, proces prekooceanskog 
iseljavanja nastavio je i sam sebe generirati, ne jenjavajući u onim krajevima žu- 
panije u kojima je inicijalno i započeo, ali postupno se šireći i na ostale predjele 
županije. Zastoje iseljeničke ekspanzije tek bi povremeno prouzročile akutne gos- 
podarske krize u imigrantskim zemljama, ali konačno zaustavljanje uzrokovao 
je Prvi svjetski rat. S obzirom na mnogo jače restrikcije koje su putem uvođenja 
iseljeničkih kvota uslijedile po završetku Prvoga svjetskoga rata, i općenito promi- 
jenjene političke prilike, opseg i putovi emigracije morali su se promijeniti, pa je 
opravdano smatrati razdoblje 1880. - 1914. svojevrsnom zasebnom etapom u ise- 
ljeničkim procesima iz Hrvatske i Slavonije. U tom razdoblju, Zagrebačka župani- 
ja je u “privremeno odsutnom stanovništvu“ Hrvatske i Slavonije sudjelovala od 
19,22% 1890. do 24% 1910., ali je u “odsutnom stanovništvu u inozemstvu“ imala 
mnogo više udjele (1890. 24,47%, 1900. 36,20%, a 1910. 28,63%) U radu smo po- 
kušali elaborirati kako je vrlo teško precizno odrediti broj iseljenika. Izvori nam 
često pružaju proturječne podatke. Ipak, mišljenja smo da nam popisi stanov- 
ništva svojim podacima o “privremeno odsutnom? stanovništvu pružaju okvirno 
pouzdanu sliku razmjera iseljavanja i njegove dinamike u pojedinim područjima, 
iako treba imati na umu kako oni popisuju stanje samo u vrijeme provođenja 
popisa te je svakako broj iseljenika bio viši od brojaka koje nam pokazuju popisi 
stanovništva. Popisni podaci o “privremeno odsutnom?* stanovništvu, dodatno se 
mogu verificirati i izračunavanjem odnosa između porasta stanovništva putem 
prirodnog prirasta i porasta faktično popisanog stanovništva. S druge strane, go- 
dišnji serijski podaci koje posjedujemo za razdoblje 1899. — 1914., iako niti oni 
ne obuhvaćaju cjelokupno iseljeništvo, posreduju nam podatke o broju odlazaka 
u iseljeništvo, a ne isključivo o broju iseljenika, jer su se mnogi ljudi vraćali pa 

zatim ponovno iseljavali i po nekoliko puta. Jednako značajno kao i sam broj ise- 
ljenika, koji ćemo vrlo teško ikada precizno utvrditi jest njihova spolna, dobna i 
socijalna struktura. Ona nam svakako pomaže u promatranju kakve posljedice je 
intenzivno iseljavanje ostavljalo na iseljeničke krajeve. I za Zagrebačku županiju 
je analiziranjem tih podataka utvrđena spolna i dobna neravnoteža kao posljedica 
iseljeničkog procesa. Županiju su napuštali u najvećoj mjeri ljudi u najproduktiv- 
nijoj životnoj dobi, vjerojatno i relativno obrazovaniji od prosjeka županije. Svi 
navedeni problemi, koji i u razmatranju iseljeništva jedne županije ostaju nužno 
samo općenito naznačeni, zahtijevaju daljnja još segmentiranija istraživanja koja 
bi mogla dovesti do detaljnijih spoznaja, kako o razmjeru iseljavanja, tako i o nje- 
govim specifičnim uzrocima i posljedicama u pojedinim sredinama. 


Izvori: 

(1880.). Popis žiteljstva 1880. Zagreb: Tiskara Narodnih novina. 

(1882.). Nekoji rezultati popisa žiteljstva od 31. prosinca 1880. 

(1883.). Popis žiteljstva od 31. prosinca 1880. u Hrvatskoj i Slavoniji. 

(1891.). Popis žiteljstva 1890. Zagreb: Kralj. zem. statistički ured. 

(1897. - 1915.). Izvješća o stanju javne uprave u Županiji zagrebačkoj, Zagreb: Zagrebačka 
županija. 

(1898.). Popis gospodarstva i stoke od 31. prosinca 1895. Zagreb: Kralj. zemaljski statistički ured. 

(1902.). Popis žiteljstva od 31. prosinca 1900. u kraljevinama Hrvatskoj i Slavoniji. Zagreb: Kralj. 
zem. statistički ured. 

(1913.). Statistički godišnjak Kraljevina Hrvatske i Slavonije, sv. I 1905. Zagreb: Kraljevski ze- 
maljski statistički ured u Zagrebu. 

(1914.). Popis žiteljstva od 31. prosinca 1910. u kraljevinama Hrvatskoj i Slavoniji. Zagreb: Kralj. 
zem. statistički ured. 

(1917.). Statistički godišnjak Kraljevina Hrvatske i Slavonije, sv. II 1906. - 1910. Zagreb: 
Kraljevski zemaljski statistički ured u Zagrebu. 

ZORIČIĆ, Milovan (1891.). “Predbježni rezultati popisa žiteljstva g. 1890. u kraljevinama 
Hrvatskoj i Slavoniji" u: Viestnik kr. statističkoga ureda u Zagrebu, knj.I, sv. I, str. 3 - 10. 


Literatura: 

(1886.). “U Ameriku!", Obzor, 16.V1I.1886., br. 160, god. 27, str. 3. 

(1887.). “Iz podžupanije karlovačke putuju seljaci u Ameriku" Obzor, 12.111.1887., br. 58, god. 
28,str. 1-2. 

(1891.). “Uprava i izseljavanje" Obzor, 9.IV.1891., br. 80, god. 32, str. 1 - 2. 

(1900.). “Polazak u Ameriku", Obćinar, 14.V1I1.1900., br. 28, god. 18, str. 218 — 219. 

(1901.). “Ode na narod u Ameriku* Obzor, 11.111.1901., br. 58, god. 42, str. 3. 

ANTIĆ, Ljubomir (1992.). Hrvati i Amerika. Zagreb: Hrvatska sveučilišna naklada, Institut za 
primijenjena društvena istraživanja Sveučilišta. 

ČIZMIĆ, Ivan (1974.-1975.). “O iseljavanju iz Hrvatske u razdoblju 1880 - 19142 Historijski 
zbornik, Zagreb, god. 23 — 24, str. 27 - 47. 

ČIZMIĆ, Ivan (1998.). , Iseljavanje iz Hrvatske u Ameriku kao dio europskih migracijskih ti- 
jekova" Društvena istraživanja, god. 7, br. 1 — 2 (33 - 34), str. 127 — 146. 


140 


D. Vojak - E Tomić: Iseljavanje stanovništva Zagrebačke županije u ... - KAJ, L, Zagreb 5-6 (2017) 


DIZDAR, Zdravko, LEČEK, Suzana (2003.). Zagrebačka županija. Zagreb: Zagrebačka županija. 

GROSS, Mirjana, SZABO, Agneza (1992.). Prema hrvatskome građanskom društvu: društveni 
razvoj u civilnoj Hrvatskoj i Slavoniji šezdesetih i sedamdesetih 19. st.. Zagreb: Globus. 

LAKATOŠ, Josip (1914.). Narodna statistika. Zagreb: Vlastita naklada. 

LANG, Milan (2009.). Samobor: Narodni život i običaji. Samobor: Grad Samobor, Gradska 
knjižnica Samobor, Meridijani. (pretisak). 

MASSEY, Douglas, S. (1988) ,,Economic Development and International Migration in 
Comparative Perspective*, Population and Development Review, vol. 14, No. 3, PP. 383 - 413. 

NEJAŠMIĆ, Ivica (1990.) »Iseljavanje iz Hrvatske u evropske i prekomorske zemlje od sredine 
19. st. do 1981. - pokušaj kvantifikacije Migracijske teme, god. 6, br. 4, str. 511 - 526. 

SMREKAR, Milan (1902.). Priručnik za političku upravnu službu u kraljevinah Hrvatskoj i 
Slavoniji, sv. NI. Zagreb: Ignjat Granitz. 

SZABO, Agneza (1992.). “Iseljavanje pučanstva iz Banske Hrvatske u Sjevernu Ameriku i dru- 
ge prekomorske zemlje između 1901. i 1910; u: Zdravko Sančević (gl. ur.), Susret svjetova (1492.- 
1992.): Hrvati i Amerike). Zagreb: Institut za razvoj i međunarodne odnose, str. 181 - 189. 

Zoričić, Milovan (1880). Popis žiteljstva godine 1880. Zagreb: Tiskara “Narodnih Novinah" 

ZORIČIĆ, Milovan (1890). Popis žiteljstva godine 1890. Zagreb: Tipografski zavod “Narodnih 
Novina? 

ZORIČIĆ, Milovan (1900.a.). “Porast žiteljstva poslje 1890" Viestnik kr. zemaljskog statističkog 
ureda u Zagrebu, knj. IL, str. 99 — 102. 

ZORIČIĆ, Milovan (1900.b.). “Naši izseljenici u sjedinj. državama američkim". Viestnik kr. ze- 
maljskog statističkog ureda u Zagrebu, knj. IL, str. 108. 

ZORIČIĆ, Milovan (1900.c.). “Naši izseljenici u sjedinjenim državama američkim" Obćinar, 
23.V1.1900., br. 25, god. 18, str. 194. 


i41 


D. Vojak - E Tomić: Iseljavanje stanovništva Zagrebačke županije u ... - KAJ, L, Zagreb 5-6 (2017) 


EMIGRATION FROM THE ZAGREB COUNTY FROM 1880 TILL 1918 IN THE 
CONTEXT OF SELECTED DEMOGRAPHIC SOURCES 


By Danijel Vojak - Filip Tomić, Zagreb 
Summary 


Emigration from the Zagreb County began in the 1880s, primarily as a result of serious 
economic conditions. Croatian authorities slowly reacted in respect to this phenomenon, 
and one of the reactions was establishing the Statistical Office in Zagreb at the end of the 
19th century with the task to statistically analyze and monitor the extent of that emigration. 
The impossibility to carry out accurate statistical analyses and monitoring of the impact of 
emigration from the Zagreb County in the said period resulted in significant differences as 
to estimated numbers of emigrants given in the related literature. In order to understand the 
process and the extent of emigration from the Zagreb County, this paper gives an analysis 
based on published statistical sources, Statistical Yearbooks, Reports of the Zagreb County 
published censuses dating from 1880 till 1910, and unpublished statistical sources from 
the Croatian State Archives. The analysis indicated that most of the population emigrated 
from the southern and south-eastern parts of the Zagreb County, such as the districts of 
Karlovac, Jastrebarsko, and Glina. At the same time, the lowest number of emigrants came 
from the northern districts, such as Sv. Ivan Zelina, Zagreb, Stubica, and Dugo Selo. Those 
were mostly younger men, mainly engaged in primary production, i.e. agriculture. Almost 
all overseas emigrants from the Zagreb County emigrated to the United States and Canada, 
and only a small number of them emigrated to the South American and overseas countries. 

Key words: Zagreb County, overseas emigration, statistics 

